hu hu hu hu hu hu hu hu hu hu hu hu hu hu en pl hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ru ca hbs_lat es eu fi fr he it ja nl pl ru ru sk th fy zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2019. július 20.
Ugrás a navigációhoz Ugrás a kereséshez
A Lemkó Köztársaság zászlaja.
A Lemkó Köztársaság vagy más néven Ruszin-Lemkó Köztársaság, Rutén Köztársaság (lemkó nyelven Ruska Narodna Respublika Lemkiv) a lengyelországi lemkók kicsiny államalakulata volt, amely közel két évig állt fenn Galíciában. Mielőtt a lemkók deklarálták volna függetlenségüket, az ugyanebben az évben létrejött Komańczai Köztársaság (mely ukrán államként definiálta magát) próbálta a lemkó falvakat is hatalma alá vonni.
A lemkók körében erős oroszbarát orientáció alakult ki a háború végén, ezért demokratikus egyesülést akartak Oroszországgal elérni a Nyugat-Ukrán Köztársaságon keresztül. Mikor az Osztrák–Magyar Monarchia végképp összeomlott, 1918. december 5-én a lemkók Florynka településen kikiáltották függetlenségüket, amely Nowy Targ, Újszandec, Grybów, Gorlice, Jasło, Krosno és Sanok települések környékét nyilvánította területének, hivatalos nyelvnek pedig a lemkót tette meg. Ezzel együtt kimondták egyesülési szándékukat a magyarországi ruszinokkal is, kiknek célja szintén az orosz vezetés alatt történő egyesülés volt.
Mivel az oroszokkal történő együttműködés nem jött össze, megpróbáltak a Magyarországon szerveződő kárpátaljai ruszin autonóm területhez, az úgynevezett Ruszka krajinához csatlakozni, melyet a ruszin vezető Zsatkovics György ellenzett. A Felvidéken még több lemkó élt, mint Galíciában.
Az állam élén a Központi Nemzeti Tanács elnöke Jaroslav Kacmarcyk állt. Mivel az állam léte külső támogatástól függött, idő kérdése volt, hogy mikor számolják fel. A szovjetek és ukránok ellen vívott eredményes háborúban a lengyelek megszereztek keleti területeket, s 1920-ban a saint-germaini békeszerződés és a rigai béke jogot biztosított Lengyelországnak az elfoglalt területen. A lengyelek bekebelezték a lemkókat, a Piłsudski-kormány pedig számos őket hátrányosan érintő intézkedést hozott.
Magocsi, Paul Robert (Fall). "The Ukrainian question between Poland and Czechoslovakia: The Lemko Rusyn republic (1918-1920) and political thought in western Rus'-Ukraine". Nationalities Papers 21 (2)
Horbal, Bogdan (1997). Działalność polityczna Łemków na Łemkowszczyźnie 1918-1921 [Political activity of the Lemkos in Lemkivshchyna 1918-1921] (in Polish). Wrocław: Wydawn Arboretum. p. 45. ISBN 978-83-86308-22-4
Abonyiné Andrea Tímea: Lexikai germanizmusok vizsgálata ruszin népnyelvű kiadványokban
A lap eredeti címe: „https://hu.wikipedia.org/w/index.php?title=Lemkó_Köztársaság&oldid=21536983”
Az Osztrák–Magyar Monarchia utódállamai
Hivatkozás erre a változatra
Hogyan hivatkozz erre a lapra?
A lap utolsó módosítása: 2019. július 20., 13:53
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.